ོབ་དཔོན་དེ་
དམར་ཤོལ་བྱུང་ནས་ཤི །ཡང་ཤངས་སྐྱེད་ཁ་བ་ཡིན་པའི་སྒོམ་ཆེན་དམ་པ་ཕྱར་ཟེར་བ། ནི་
གུ་ཆོས་དྲུག་པ་གཅིག །རྨི་ལམ་བདེན་པར་བཟུང་བས་སྨྱོ། རྨི་ལམ་གྱི་ཤབ་ཤུབ་མང་པོ་རང་
ལབ། ཁོང་ཕ་ཕད་གཉིས་ཁྲོ་ཕུར་བྱུང་། དགུན་སྡོད་པའི་ཙམ་པ་བྱས། དེ་ནུབ་རྒྱུག་པ་གཉིས་
རྨི་ལམ་དུ་བྱུང་། སང་རྒྱུགས་ཟེར་བའི་བརྡ་ཡིན་ཟེར་ནས་སོང་། གཞན་གྱིས་ཀྱང་ཁོང་ལ་རྨི་
ལམ་རང་འདྲི། ཁོང་ཡང་ཤད་ཀ་ཤད་པ་གཅིག་ཡོད་པས། སྟོན་པ་དཀོན་བཟང་ཟེར་བའི་
ཁམས་པ་གཅིག་བཤད་གསར་བྱེད་པའི་དངོས་པོ་བྱང་ནས་འོང་བ་དུས་ལ་མ་སླེབས། ཁོ་ལ་
ཁྱོད་ཀྱིས་རྨི་ལམ་བཟུང་ལ་ལྟོས་ཤིག །ཐོག་ཏུ་བྱུང་ན་བདེན་པ་ཡིན་མ་བྱུང་ན་ཁྱོད་ལ་འབྱུང་
མེད་པས། ད་ཕྱིས་རྨི་ལམ་བཤད་ན་བརྡུངས་བཏག་བྱེད་བྱས་པས། བརྡུང་ཤགས་མེད་རྨི་
ལམ་བཟང་བས་ཆོག་ཟེར། ནངས་པར་ཁོ་ན་རེ། བཤད་གསར་བ་གཞན་གྱི་ཆོས་གྲོལ། ཁྱེད་
རང་གི་མ་གྲོལ་ཙམ་ལ། མཛོ་རོག་པོ་རྭ་ཡོན་གཅིག་གིས་ཐོག་དྲངས་པའི་ཁལ་པ་བཅུ་གཅིག་
གིས་རྒྱབ་ཡོང་བར་འདུག་ཟེར། ཁོས་ཟེར་བ་བཞིན་བྱུང་། དེ་འདྲའི་མངོན་ཤེས་འདྲ་བ་འོང་
སྟེ༑ བདེན་འཛིན་བྱུང་ན་གགས་ཆེན་པོ་ཡིན། ཆོས་ཐམས་ཅད་བདེན་མེད་རྨི་ལམ་ལྟ་བུར་
ཤེས་དགོས་པ་ལ། རྨི་ལམ་བདེན་པར་བཟུང་ན་དེ་ལས་གགས་ཆེ་བ་མེད། འཇིག་རྟེན་འདས་
པའི་རྣམ་ཐར་སྐབས་སུ། ཨུ་རྒྱན་གྱི་ཧེ་རུ་ཀ་རང་བྱུང་ལྷ་ཁང་དུ་འགྲོ། མཁའ་འགྲོ་མ་ལ་
དབང་དང་གདམས་པ་ཞུ་སྙམ་རྨི་ལམ་བཟུང་ནས་ཕྱིན། འོད་ཟེར་སྣ་ཚོགས་ཀྱི་གུར་ཁང་
གསེར་གྱི་འགན་འཇི་ར་ཡོད་པའི་སྟེང་དུ་སླེབས་པ་དང་རྨི་ལམ་སད། བླ་མ་མགོན་པོ་དཔལ་
གྱི་ཤམ་བྷ་ལར་འགྲོ་སྙམ་རྨི་ལམ་བཟུང་ནས་ཕྱིན། མཆོད་རྟེན་གཅིག་བྱུང་། དེའི་ནང་དུ་ཕྱིན་
པས། གྲོང་ཁྱེར་ཡངས་པ་མཐའ་མཆོད་རྟེན་སྐྱ་རོང་བས་འཁོར་བ་འདུག །རིགས་ལྡན་གཅིག་
-390-

གསང་འདུས་ཁྲིད་ཡིག་ཆ་ལག་དང་བཅས་པ་བཞུ
ལ་ཆོས་ཞུ་སྙམ་ཙ་ན་གཉིས་སད་དོ། །ཐབས་ཀྱང་དེ་ཀ་ཙམ་གྱིས་སྣ་མོ་རེ་ཟིན་དགོས། བདག་
འཇུག་བྱང་པོ་ཡོད་ན། རྨི་ལམ་དུ་བླ་མ་ལ་དབང་ཞུས་པས། དངོས་སུ་ཞུས་པ་བས་བྱིན་
བརླབས་ཆེ། འོད་གསལ་དང་གཅིག་ཏུ་བྱེད་པ་ནི། རྨི་ལམ་དུ་གང་སྣང་དེ་ཀ་ལ་སེམས་ཐིང་ངེ་
གཏད་ནས། རྣམ་རྟོག་འགྱུ་ན། ཨ་པ་རྨི་ལམ་དུ་རྣམ་རྟོག་འགྱུ་བར་འདུག་སྙམ་པས་རྦད་ཀྱིས་
བཅད་ནས་བསྒོམ་པས་དགེ་སྦྱོར་འཕེལ་བར་ཡོང་། འདི་རྨི་ལམ་པའི་མན་ངག་མཐར་ཐུག་
ཡིན། འོག་གི་འོད་གསལ་སྐབས་སུ་རྒྱས་པར་སྟོན། བར་དོ་དང་གཅིག་ཏུ་བྱེད་པའི་འདུན་པ་
སྟོང་ལུགས་སོགས་རྨི་ལམ་དང་ཆ་འདྲ། རྨི་ལམ་གང་ཤར་ལ་བར་དོ་ཡིན་པར་འདུག་སྙམ་པ་
ཤེས་དགོས། དེ་ནས་བར་དོའི་མན་ངག་རྣམས་བསྒོམ་པ་ཡིན། དབང་པོ་རབ་ཀྱི་ལུས་ཀྱི་
ཁམས་རྣམས་འོད་གསལ་དུ་འཇུག་པའི་རྟགས་རྣམས་བཤད་རྒྱུད་རྡོ་རྗེ་ཕྲེང་བར་བཤད་པ་
བཞིན་ཤེས་དགོས་ཏེ། ཁྲིད་ཡིག་ན་གསལ། སྣང་བ་ཉེར་ཐོབ་ཀྱི་རྟགས་མུན་ནག་ལྟ་བུ་ལ།
འོད་གསལ་དུ་འཇུག་ཚུལ་རིམ་གྱིས་དང་གཅིག་ཅར་ཅི་རིགས་འབྱུང་། བླ་མ་དབང་འཆི་དུས།
ཅི་འཆར་དུ་ནག་ཐིམས་ཀྱིས་བྱུང་། ལྷ་རྗེ་ལ། དཔོན་པ། ནག་ཐིབས་པ་གཅིག་བྱུང་ཅི་ཡིན་
ཟེར་ནས་ཤི་ཡོད་པར་འདུག །མ་རིག་པ་འོད་གསལ་ལ་ཐིམ་ནས་སྤྲིན་མེད་ནམ་མཁའ་ལྟ་བུ་
འོད་གསལ་མཐའ་དབུས་མེད་པ་ཀུན་ལ་འཆར་ནའང་། ངོས་མ་ཟིན་པར་འཁྲུལ་ནས་འཁོར་
བར་འཇུག །གདམས་ངག་ཡོད་པ་ཚོ་གྲོལ་ནས་འགྲོ། གཙང་རོང་མེས་སྟོན་ཚོན་པོ་འོད་གསལ་
འབྱོངས་ནས་ཞག་བདུན་རེ་ཙམ་མནལ་མཛད། ལན་གཅིག་ང་གཉིས་ཐུན་ཆེ་བ་གཅིག་ལོག་
སྡོད་པ་ཡིན། ཞག་ཉེར་གཅིག་གཉིད་མ་སད། དེ་ནས་སད་ན་དེ་ཀ་ཡིན། མ་སད་ན་ཤི་བ་
ཡིན་པས་དེའི་འདུན་མ་གྱིས་གསུངས། ཞག་བཅུ་དགུ་སོང་ཙ་ན་དབོན་པོ་གཅིག་ཡོད་པ་དེ་
སླེབས་བྱུང་ནས། ལོ་རྒྱུས་བསྙད་པས། ཞག་དེ་ཙམ་སོང་ནས་ལངས་དོགས་མེད། གྲོངས་
འདུག་པ་ཟེར། ཁོས་ཕུར་སུག་གོང་རིལ་བྱས་པས། ཞལ་གྱི་མདངས་རོག་ཙེ་ཡལ། ནག་རུག་
-391-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཁ
གིས་བྱུང་། ཁོང་པ་འོད་གསལ་འབྱོངས་པོ་ཡོད་པར་འདུག་སྟེ། དབོན་པོ་ཕུང་རྒན་འདི་ཚོ་
གར་ཡང་གོ་མ་ཆོད་བྱས་པ་མང་། ཁོས་ཀྱང་གགས་ཆེན་པོ་བྱས་ཡོད་པར་འདུག །བར་དོའི་
ཚེ་ཚད་བླ་མ་ཁ་ཅིག་ལོ་གསུམ་ཙམ་སྡོད་ཟེར་ཏེ། དེ་འདྲ་གང་ནས་ཀྱང་མ་བཤད། མདོ་
བསྟན་བཅོས་ཐམས་ཅད་ནས། ཚེ་ཚད་ཞག་བདུན་དུ་ངེས། བདུན་ཕྲག་བདུན་ནས་ངེས་པར་
ལུས་རྙེད་པ་ཡིན། ཡང་ཁ་ཅིག་རྡོ་རྗེ་མནན། རྣལ་འབྱོར་པའི་བསྲུང་འཁོར། རྟེན་བྱིན་བརླབས་
ཅན་ལ་ཐོགས་ཀྱི་འདུག་ཟེར། མངོན་ཤེས་བཤད་པར་འདུག་སྟེ། སངས་རྒྱས་པས་ལྷག་པའི་
མངོན་ཤེས་རང་མི་འོང༌། མའི་མངལ་མ་གཏོགས་གང་ལའང་མི་ཐོགས་པར་གསུངས་གདའ།
བར་དོ་སྦྱངས་པའི་སྐབས་སུ། རབ་འོད་གསལ་རིལ་འཛིན་ཞེས་པ་ཞིག་གང་རུང༌། འབྲིང་སྒྱུ་
ལུས་དག་མ་དག་གང་རུང་། ཐ་མ་བསྐྱེད་རིམ་གྱིས་སྦྱོང་བ་ནི། ཆགས་སྡང་གིས་མཚམས་
སྦྱར་ནས་སྐྱེ་བ་ལེན་པས། མངལ་སྐྱེས་ཕ་མ་ལ་ཆགས་སྡང་། བརྫུས་སྐྱེས་གནས་ལ། དྲོད་
གཤེར་སྐྱེས་དྲི་ལ་ཆགས་ནས་སྐྱེ་བས། དེ་དུས་དྲི་རྡོ་རྗེ་མ། རོ་རྡོ་རྗེ་མ་ལ་སོགས་སུ་བསྒོམས་
པས། ཡི་དམ་ལ་ཆགས་སྡང་མི་སྐྱེ། དེ་ལ་བརྟན་པ་མ་ཐོབ་ན། འཕོ་བ་དང་གཅིག་ཏུ་བྱེད་པ
ནི༑ འཆི་ཚུལ་འདྲ་བས། འཕོ་བའི་མན་ངག་སྒོམ་པ་ཡིན། དོན་དམ་སྒྱུ་ལུས་ཀྱི་ཕྱིའི་སྣང་བ་
ཟླ་བ་ཤར་བའི་སྐྱ་འོད་དེ་བ་སྣང་བ། ཉི་མ་ཤར་བ་མཆེད་པ། ཉི་མ་ནུབ་ནས་ནག་ཐིང་སོང་བ་
ཉེར་ཐོབ་དཔེ་ཡིན། ཐོ་རངས་ཀྱི་ནམ་མཁའ་དང་སང་ངེ་བ་ཐམས་ཅད་སྟོང་པ་འོད་གསལ་
ཞེས་པ་རྣམས། དཔེར་བྱས་ནས། ནང་གི་མངོན་བྱང་དགའ་བའི་ཡེ་ཤེས་སྣང་བ། མཆོག་
དགའ་མཆེད་པ། ཁྱད་དགའ་ཉེར་ཐོབ། ལྷན་གཅིག་སྐྱེས་དགའ་ཐམས་ཅད་སྟོང་པ་འོད་
གསལ་ལོ། །རིལ་འཛིན་ནི། མགོ་བོ་ནས་ནི་རྐང་པའི་བར། །ཇི་སྲིད་སྙིང་ཁར་སོན་པའི་བར། །
རྣལ་འབྱོར་ཡང་དག་མཐའ་ལ་འཇུག །རིལ་པོར་འཛིན་པ་ཞེས་བཤད་དོ། །རྗེས་གཞིག་ནི།
རྒྱུ་བ་དང་ནི་མི་རྒྱུ་ཉིད། །དང་པོ་འོད་གསལ་བར་བྱས་ཏེ། །ཕྱི་ནས་དེ་ཡི་བདག་ཉིད་བྱེད། །རྗེས་
-392-

གསང་འདུས་ཁྲིད་ཡིག་ཆ་ལག་དང་བཅས་པ་བཞུགས།
སུ་གཞིག་པའི་རིམ་པ་ཡིན།
།ཞེས་པས་ཁམས་གསུམ་རྡོ་རྗེ་འཆང་གི་སྐུར་བྱས། ཐམས་ཅད་
བདག་ཉིད་ལ་ཐིམ་པའམ། ཐམས་ཅད་དུས་གཅིག་ལ་དྭངས་སང་ངེ་འོད་གསལ་དུ་ཆུད་པ་
རིལ་འཛིན། གསུམ་དུ་འགྱུར་ཞེས་པ། སྐུའི་རིལ་འཛིན་བྱེད་ན། སྐུའི་ཨོཾ་དཀར་པོ་ཞུ་ནས་
ཐིག་ལེ། དེ་འོད་གསལ་དུ་འཇུག་པའོ། །དེ་བཞིན་ཨཱཿདམར་ཧཱུཾ་སྔོན་པོ་ལའང་སྦྱར་བས། སྐུ་
གསུམ་ཐུགས་ཀྱི་རིལ་འཛིན་གསུམ་མོ། །རྗེས་གཞིག་ནི་རྟེན་དང་བརྟེན་པ་རང་ལ་ཐིམ། རང་
རིམ་གྱིས་འོད་གསལ་དུ་འཇུག་པའོ། །གང་སྣང་རེའི་སྟེང་དུ་སེམས་བཟུང་བས་གཉིས་པོ་གང་
རུང་འོང་བ་ཡིན། ཆོས་ཉིད་འོད་གསལ་ལ་ལུས་གནད་སྔར་བཞིན། སྒྱུ་མ་འོད་གསལ་དུ་
བཅུག་པས་དྭངས་སང་ངེ་བ་གཅིག་དང་། དེ་ཐིང་གིས་ཡལ་ནས་ནམ་མཁའ་ལྟར་དྭངས་པ་
གཅིག་ལུགས་གཉིས་འབྱུང་། དེ་ཀའི་ངང་ནས་མིག་རྒྱུ་སོགས་བུན་ལོང་བྱུང་ཡང་སྐྱོན་མེད།
ལམ་འོད་གསལ་ ལ། འཇའ་ཚོན་ ལྟ་བུའི་སྐུ་དེ་ནི། །དེ་ཉིད་བསྒོམས་ པས་ འཐོབ་ པར་
འགྱུར། །ཞེས་པས། ཆོས་ཉིད་འོད་གསལ་གྱི་རྗེས་སུ་ལུགས་ལྡོག་གི་སྣང་བ་གསུམ་འཆར་བ་
ཆོས་ཉིད་ཡིན་པས། སྒྱུ་མ་ལྟ་བུའི་སྐུ་རྡོ་རྗེ་འཆང་ནས། དུ་བ་མིག་རྒྱུ་སོགས་གང་དེ་ཀ་ལ་
སེམས་རྩེན་གྱིས་བཞག་པས། སྔར་བཞིན་དྭངས་ལུགས་གཉིས་འབྱུང༌། དེ་གོམས་པས་སྒྱུ་མ་
ལྟ་བུའི་སྐུ་མྱུར་དུ་མངོན་དུ་བྱེད། འོན་ཀྱང་མཐོང་སྣང་བཟང་ན་ལྷ་སྐུ། འབྲིང་དུ་སོགས། ཐ་
མ་སྐྱ་དིང་ངེ་བའམ་དམར་དིང་ངེ་བ་ལྟ་བུ་འབྱུང་སྟེ། གང་བྱུང་ལ་མ་ཡེངས་ཤིང༌། རྟོག་པ་བྱུང་
ན་རྦད་ཀྱིས་བཅད། དགའ་མི་དགའ་སོགས་བློས་བྱས་ཀྱིས་མ་བཅོས་པར་བཟོ་མེད་དུ་བཞག་
དགོས། མ་འཆོས་མ་འཆོས་བློས་མ་འཆོས། །བློ་ཡིས་བཅོས་པའི་ཆོས་རྣམས་ནི། །རི་བས་ལྗི་
ཞིང་མཚོ་བས་ཟབ། །ཅེས་གསུངས། ཉམས་སྣང་དགའ་མི་དགར་བཟུང་ན་ཁམས་འདུས་
འོང་ཉེན་ཡོད། རྟོག་པ་འོག་འགྱུས་མི་གནོད་པ་འདྲ་ཟེར་ཏེ། ཇི་ཞིག་ན་དེ་ངན་ལང་དུ་སོང་
ནས་སྒོམ་རྩ་བ་ནས་ཤོར་བ་འོང་། ཡེ་ཤེས་འོད་གསལ་ལ། སེམས་རང་གི་ངོ་བོ་ལ་ཆེར་གྱིས་
-393-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཁ
བལྟ། དེའི་ངང་ནས་རྟོག་པ་སྐྱེས་ནའང་། དེ་ཀའི་ངོ་བོ་ལ་བལྟ་ཞིང་མ་ཡེངས་པ་གལ་ཆེ།
གཉིད་འོད་གསལ་ལ། མེས་སྟོན་ཚོན་པོའི་སློབ་མ་གཅིག་ངུར་མིག་གིས་བྱང་སྟེ་གཤེད་དུ་
འདས་ནས་བདུན་ཚིགས་ལ། ཁོང་པ་དང་སྔགས་པ་གྲྭ་གཅིག་བྱུང་། ཁོང་ཉིན་མཚན་མེད་པ་
གཟིམས་ནས། སྐབས་སུ་ཕུད་རེ་གསོལ། སྔགས་པ་རྣམས་ཉིན་མཚན་མེད་པར་རྔ་བརྡུང་།
རྗེས་མ་རྣམས་སྔགས་པ་ལ་དད། སྔགས་པ་རེ་སྐྱེས་ནས་གཤེད་འབྲེལ་ང་རོ་རྔ་བརྡུང་ཆེ་རུ་
སོང་། ཡོན་བདག་དེ་མེས་སྟོན་གྱི་དྲུང་དུ་བྱུང་ནས། གཤིན་པོའི་དོན་དུ་གདན་དྲངས་ལགས་
མོད། ཐུགས་དམ་མཛོད་ཟེར། འོ་ལགས་དེ་སྐད་བགྱིད་འཚལ་གསུང་གིན་མནལ་ལོག །སྔགས་
པ་རྣམས་ཀྱང་ཁྲེལ་བ་སྐད་མང་པོ་བྱེད། དེར་མེས་སྟོན་གྱི་གསུང་ནས། གཉིད་བཅག་གིན་ར་
ལྤགས་བརྡུངས་པས་གཤིན་པོ་ལ་ཕན་པ་མ་ལགས། ངའི་སློབ་མ་ཤི་བ་ལ་ང་རང་སེམས་ཁུར་
ཆེ་བས་དགེ་སྦྱོར་འབད་ནས་བགྱིས། དེ་བས་ཏེ། ཁྱིམ་མཚེས་ཀྱི་རྒན་མོ་གཅིག་ཡང་མདང་
ཤི་འདུག་པས་ཕན་པ་བྱས་གསུང༌། ཨེ་བདེན་ནམ་སྙམ་བལྟར་ཕྱིན་པས་མདང་སྣ་ཁྲག་ཕྲུལ་
ལེ་ཤི་སྐད། དེར་ཁོང་རྣམས་དད་ནས་ཁོང་གདན་དྲངས་མི་དགོས་པར་འདུག །གཏོར་ཕྱེ་རེ་
བསྐྱལ་བས་ཆོག་པར་འདུག་ཟེར་ལོ། །ནཱ་རོ་པའི་ཞལ་ནས་གཉིད་འཐུག་པོའི་དུས་སུ་རླུང་སེམས་
སྙིང་ཁར་འདུ། རྨི་ལམ་དུས་སུ་མགྲིན་པར་འདུ། ཉིན་པར་དུས་སུ་ལྟེ་བར་འདུ། དེ་ན་གཉིད་
ལོག་ཁར་སྙིང་ཁའི་ཐིག་ལེ་ལ་སེམས་གཏོད་པ་ཡིན། ཞག་གཉིས་གསུམ་གཉིད་བཅག་ཅེས་
པ་ཚེས་གཅིག་ནས་འཚམས་དམ་པོ་བྱས་ལ། ཁམས་ཀྱིས་ནུས་ན་ཉེར་བརྒྱད་དགུ་གནམ་སྟོང་
དང་གསུམ། མི་ནུས་ན་ཉེར་དགུ་གནམ་སྟོང་ངམ། སྟོང་ཁོ་ན་བཅག །ཚེས་གཅིག་ནས་འོད་
གསལ་འཛིན། མི་ཤས་བརྒྱན་པའི་གཏོར་མ་མཁའ་འགྲོ་ཆོས་སྐྱོང་ལ་འབུལ་བ་ཡིན། མར་
མེ་མཚན་ཐུབ་རྒྱབ་ངོས་སུ་བཞག །སྙིང་ཁའི་མི་གཤིག་པའི་ཐིག་ལེ་སྐྱ་སྔོར་བསྒོམ། འཆི་
ཁའི་འོད་གསལ་དབང་འབྲིང་ལ་དགོས། རབ་ཚེ་དེར་གྲོལ། ཐ་མ་བར་དོའམ་ཕྱི་མར་གྲོལ་བ་
-394-

གསང་འདུས་ཁྲིད་ཡིག་ཆ་ལག་དང་བཅས་པ་བཞུགས།
ཡིན། སྔགས་པ་ལ་སྤྱོད་པ་གསུམ་ཡོད་པའི་སྤྲོས་བཅས་རྒྱལ་པོ་ཨིནྡྲ་བྷཱུ་ཏི་གསང་འདུས་ལྷ་
བཅུ་བདུན་གྱི་དཀྱིལ་འཁོར་སྤྲུལ་ནས་གར་དང་གར་ལེན་བྱེད་པ་ལྟ་བུ། འབྲིང་སྤྲོས་མེད་ལྷ་
དགུ་དང་ལྔ་སོགས་སྤྲུལ་ནས་བྱེད། ཤིན་ཏུ་སྤྲོས་མེད་ཟ་འཆག་ཉལ་འདུག་བྱེད། ཚེ་འདིར་
ཁམས་ན་བའམ་མཐུན་རྐྱེན་མ་འཛོམ་ནས་སྤྱོད་པ་མ་འབྱོངས་ན། འཆི་ཁར་འོད་གསལ་ཆོས་
སྐུའི་ངང་ནས། བར་དོར་ཟུང་འཇུག་ལོངས་སྐུར་ལངས་ནས། སྐྱེ་བ་སྤྲུལ་སྐུས་གཞན་དོན་
བྱེད་ པ་ལགས། རྩ་རྒྱུད་ལེའུ་བདུན་པར། དམ་ཚིག་ཁུ་དབྱུང་ཆོ་ག་བཞིན། །དངོས་གྲུབ་
འདོད་པས་བཏུང་བར་བྱ། །དེ་བཞིན་གཤེགས་པའི་ཚོགས་བསད་ན། །དངོས་གྲུབ་མྱུར་དུ་
འཐོབ་པར་འགྱུར། །ཞེས་པ། དམ་ཚིག་ཕ་མ་གཉིས། ཁུ་དབྱུང་འཁྲིག་དུས་ཀྱི་ཐིག་ལེ་དཀར་
དམར། ཆོ་ག་བཞིན་མངལ་དུ་རྡུལ་དང་འདྲེས་པའི་ནུར་ནུར་པོ་སོགས། དངོས་གྲུབ་འདོད་
པས་བཏུང་བར་བྱ། ཞེན་བྲལ་སྒྱུ་མ་ལྟ་བུའི་ངང་ནས། དེ་བཞིན་གཤེགས་ཚོགས་བསད་པ་
ཕུང་པོ་ལྔ་འོད་གསལ་གྱི་མེ་འབྱོངས་པ། དངོས་གྲུབ་མྱུར་དུ་འཇའ་ཚོན་ལྟ་བུའི་སྐུ་འཐོབ་
བོ༑ ༑ཟུང་འཇུག་གི་ལུགས་ལྡོག་གི་སྣང་བ་གསུམ་ནི། ཐམས་ཅད་སྟོང་པའི་ངང་ལས་སྲོད་
ཐུན་ལྟ་བུ་ནག་ཐིང་བ་སྣང་བ་ཉེར་ཐོབ་ཆེན་པོས་སྟོང་པ། དེ་ནས་སྣང་བ་མཆེད་པ་ཤིན་ཏུ་
དྭངས་པའི་ནམ་མཁའ་ལྟ་བུ་ཤིན་ཏུ་སྟོང་པ། དེ་ནས་ཟླ་འོད་ལྟ་བུ་སྐྱ་དིང་ངེ་བ་སྣང་བ་དེ་
ཐམས་ཅད་སྟོང་པའོ། །ཐམས་ཅད་སྟོང་པ་ནི་ཆོས་ཉིད་དེ་བཞིན་ཉིད་ཀྱི་སྟོང་པ། ཤིན་ཏུ་སྟོང་
པ་ནི་ཆོས་ཅན་གྱི་སྟོང་པ་སེམས་ཀྱི་རང་བཞིན་གྱི་གསལ་ཆའོ། །སྟོང་པ་བཞི་དབྱེར་མེད་
གཅིག་ཏུ་གྱུར་པ་ཟུང་འཇུག་རྡོ་རྗེ་འཆང་ཆེན་པོ་སྟེ། རྒྱུད་སྡེ་ཀུན་ནས་བཤད་པའི་དབང་བཞི་
པའི་དོན་ཡིན། འགོག་པ་ཟུང་འཇུག་རྟག་ཆད་ཡོད་མེད་སོགས་གཉིས་ཆོས་སམ། མཐའ་
བཞི་པོ་དེ་དང་བྲལ་བ་ཡིན། དེ་འདྲའི་ཟུང་འཇུག་ཆེན་པོའི་སྐབས་སུ། རང་ལུས་གྲིབ་མ་ལྟར་
བཅད་དུ་མེད་པ་ཞིག་འབྱུང་། འདི་རིམ་ལྔའི་ལུགས་ཀྱི་མཐོང་ལམ་མཐར་ཐུག་ཡིན། བུ་སྟོན་
-395-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཁ
རིན་པོ་ཆེའི་གསུང་བགྲོས་མང་པོ་ཞིག་གི་ནང་ནས། ཉེར་མཁོ་སྙིང་པོ་བསྡུས་ནས། བསོད་
སྙོམས་པ་རིན་ཆེན་རྒྱལ་མཚན་གྱིས་བྲིས་ཤིང་། ཁྲིད་ཡིག་གི་སྟེང་དུ་དཀའ་གནད་གྲོལ་བ་
དང་། ཟུར་གསོ་བ་ལ་ཕན་ནམ་བསམ་པ་ལགས། དོན་གཉེར་ལ་ཕན་ཐོགས་པར་གྱུར་
ཅིག །མངྒ་ལཾ།། །།
-396-

འཇིགས་བྱེད་ཉམས་ལེན་དང་དབང་ཆུ་བཞུགས།
-